CELEX: C2005/082/35
Language: fi
Date: 2005-04-02 00:00:00
Title: Asia C-51/05) P: Euroopan yhteisöjen komission 9.2.2005 (faksi 7.2.2005) tekemä valitus Euroopan yhteisöjen ensimmäisen oikeusasteen tuomioistuimen (toinen jaosto) asiassa T-166/98, Cantina sociale di Dolianova ym. vastaan Euroopan yhteisöjen komissio, 23.11.2004 antamasta tuomiosta

2.4.2005   
            
            
               FI
            
            
               Euroopan unionin virallinen lehti
            
            
               C 82/17
            
         Euroopan yhteisöjen komission 9.2.2005 (faksi 7.2.2005) tekemä valitus Euroopan yhteisöjen ensimmäisen oikeusasteen tuomioistuimen (toinen jaosto) asiassa T-166/98, Cantina sociale di Dolianova ym. vastaan Euroopan yhteisöjen komissio, 23.11.2004 antamasta tuomiosta
   (Asia C-51/05) P)
   (2005/C 82/35)
   Oikeudenkäyntikieli: italia
   Euroopan yhteisöjen komissio on valittanut 9.2.2005 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen (toinen jaosto) asiassa T-166/98, Cantina sociale di Dolianova ym. vastaan Euroopan yhteisöjen komissio, 23.11.2004 antaman tuomion osittaiseksi kumoamiseksi. Valittajan asiamiehinä ovat C. Cattabriga ja L. Visaggio.
   Valittaja vaatii, että yhteisöjen tuomioistuin
   
               1.
            
            
               kumoaa ensimmäisen oikeusasteen tuomioistuimen asiassa T-166/98, Cantina sociale di Dolianova ym. vastaan Euroopan yhteisöjen komissio, 23.11.2004 antaman tuomion sikäli kuin siinä hyväksyttiin komissiota vastaan nostettu vahingonkorvauskanne ja näin ollen
            
         
               2.
            
            
               ratkaisee itse asian lopullisesti ja hylkää kanteen sekä
            
         
               3.
            
            
               velvoittaa Cantina sociale di Dolianovan ja muut kantajat ensimmäisen oikeusasteen tuomioistuimessa korvaamaan oikeudenkäyntikulut kummassakin oikeusasteessa.
            
         Oikeudelliset perusteet ja pääasialliset perustelut
   Komission valitus liittyy yksinomaan ensimmäisen oikeusasteen tuomioistuimen antaman tuomion 129–150 kohtiin, jotka koskevat yhteisöjen tuomioistuimen perussäännön 46 artiklassa vahvistetun viiden vuoden vanhentumisajan alkamispäivän määrittelemistä. Komission mukaan valituksenalaisessa tuomiossa tämän osalta tehty arviointi, jonka mukaan kyseisen määräaika alkoi silloin, kun kantajina olevat osuuskunnat saivat tietää siitä, että niille ei maksettaisi yhteisön tukea vakuudesta, jonka DAI oli kyseisenä aikana asettanut AIMAn hyväksi, perustuu ilmeiseen oikeudelliseen virheeseen.
   Kantajina olevien osuuskuntien nostaman kanteen vanhentumisajan alkamispäivän määrittelemiseksi ensimmäisen oikeusasteen tuomioistuin ei valittajan mukaan nimittäin ottanut lainkaan huomioon sitä, että asetuksella (ETY) N:o 2499/82 (1) oli jo vuonna 1983 aiheutettu objektiivisesti tarkasteltuna vahinkoa kyseisille osuuskunnille, vaan se keskittyi sen sijaan käsitykseen, joka kyseisillä osuuskunnilla oli näistä vahingollisista vaikutuksista. Ensimmäisen oikeusasteen tuomioistuin katsoi valittajan mukaan, että se, että kantajat tiesivät, että niille oli aiheutunut vahinkoa asetuksen N:o 2499/82 soveltamisen vuoksi, ei riittänyt, vaan se katsoi lisäksi tarpeelliseksi täysin subjektiivisen seikan eli sen, että kantajat tiesivät, että niiden vaatimukset voitaisiin hyväksyä ainoastaan komissiota vastaan nostetulla vahingonkorvauskanteella.
   Tällainen lähestymistapa on valittajan mukaan yhteisön vakiintuneen oikeuskäytännön sekä oikeusvarmuuden periaatteen vastainen.
   
      (1)  EYVL L 267, 16.9.1982, s. 16 (tämä asetus ei ole enää voimassa).